Suomi raportoi tiukan suojelun alueina seuraavat suojelualueluokat, jotka myös raportoidaan EU:n  suojelualuetietokantaan (CDDA-tietokanta): luonnonpuistot, kansallispuistot, erämaa-alueet, valtion luonnonsuojelualueet, hylkeiden suojelualueet, vanhojen metsien suojelualueet, soidensuojelualueet, lehtojensuojelualueet, Metsähallituksen päätöksellä perustetut luonnonsuojelualueet, Metsähallituksen hallinnassa olevat yksityiset luonnonsuojelualueet, suojellut luontotyypit sekä suurimman osan yksityisistä suojelualueista (tästä luokasta poistettu rantojensuojeluohjelman kohteet, joissa metsätalous on sallittua).
Se, että Suomi ilmoittaa nämä olemassa olevat suojelualueet tiukan suojelun alueina, ei vaikuta alueiden käyttöön.  Alueiden, kuten kansallispuistojen ja muiden suojelualueiden sekä erämaa-alueiden käyttö jatkuu samanlaisena kuin ennenkin, vaikka tietyillä käyttömuodoilla voikin olla alueiden luonnon tilaa heikentäviä vaikutuksia.